കുഞ്ഞിനെ ആന്ധ്രാപ്രദേശില് ദത്ത് നല്കുന്നു മാതാപിതാക്കള് തേടി നടക്കുന്നതറിഞ്ഞിട്ടും കണ്ണടച്ച് ശിശുക്ഷേമ സമിതി Begin typing your search... X പേരൂര്ക്കടയില് അനുപമ എന്ന യുവതിയുടെ കുഞ്ഞിനെ കാണാതായ സംഭവത്തില് ശിശുക്ഷേമ സമിതിക്കെതിരെ ആരോപണം. പ്രസവിച്ച് മൂന്നാം നാള് അനുപമയുടെ മാതാപിതാക്കള് എടുത്ത് മാറ്റിയ കുഞ്ഞിനെ ശിശുക്ഷേമ സമിതി ആന്ധ്രാപ്രദേശിലെ ദമ്ബതിമാര്ക്ക് ദത്ത് നല്കിയെന്നാണ് പുറത്തു വരുന്ന വിവരം. ആദ്യഘട്ടമെന്ന നിലയില് താല്ക്കാലിക ദത്ത് നല്കിയ കുഞ്ഞിനെ സ്ഥിരമായി ദത്ത് നല്കാനുള്ള നടപടികള് കോടതിയില് നടക്കുകയാണ്. കുഞ്ഞിനെ തേടി അനുപമയും ഭര്ത്താവും രംഗത്തെത്തിയിട്ടും ഇതില് പരാതി നിലനില്ക്കെയും ദത്ത് നടപടികള് പൂര്ത്തിയാക്കാനാണ് ശിശുക്ഷേമ സമിതി ശ്രമിക്കുന്നതെന്ന് അനുപമയും ഭര്ത്താവ് അജിത്തും ആരോപിക്കുന്നു. കുഞ്ഞിനടുത്തെത്താന് ശ്രമിക്കുന്തോറും അകറ്റുന്നു, ദുരൂഹത ഏപ്രില് മാസം മുതല് തന്റെ കൈയ്യില് നിന്നെടുത്ത് കൊണ്ടു പോയ കുഞ്ഞിനെ അന്വേഷിച്ചുള്ള പരാതിയുമായി പൊലീസ് സ്റ്റേഷനുകള് കയറിയിറങ്ങുകയാണ് അനുപമയും അജിത്തും. ഡിജിപിയുടെ അടുത്ത് വരെ പരാതി നല്കി. പരാതിയിലെ അന്വേഷണം നാലു മാസത്തോളമാണ് വൈകിയത്. കുഞ്ഞിനെ ദത്ത് നല്കി അടുത്ത ദിവസമാണ് തന്റെ മാതാപിതാക്കള് ശിശുക്ഷേമ സമിതിയിലാണ് കുഞ്ഞിനെ നല്കിയതെന്ന് അനുപമയോട് പൊലീസ് പറയുന്നത്. ഇക്കാര്യത്തില് ദുരൂഹതയുണ്ട്. കുഞ്ഞിനെ ഉപേക്ഷിച്ചതല്ല നിയമപരമായാണ് കൈമാറിയതെന്ന് അനുപമയുടെ അച്ഛന് പിഎസ് ജയചന്ദ്രന് പറയുന്നു, എന്നാല് എവിടെയാണ് നല്കിയതെന്ന് ഇയാള് പറഞ്ഞില്ലെന്നാണ് പൊലീസ് പറയുന്നത്. എന്നാല് അന്ന് പൊലീസ് കേസെടുക്കാന് തയ്യാറായതുമില്ല. ഏപ്രിലില് ശിശിക്ഷേമസമിതിയില് അവിടെ ലഭിച്ച കുഞ്ഞുങ്ങളുടെ വിവരം തേടി അനുപമയും അജിത്തും എത്തിയിരുന്നു. വിവരങ്ങള് കോടതിയിലേ നല്കൂ എന്നാണ് സമിതി അന്ന് ഇവരോട് പറഞ്ഞത്. സമിതിയിലെ ഉന്നതരായ പലര്ക്കും കുഞ്ഞിനെ ഇവിടെ ഏല്പ്പിച്ച വിവരം അറിയാമായിരുന്നെന്നും ഒത്തുകളിയുണ്ടെന്നുമാണ് അനുപമ ആരോപിക്കുന്നു. ഓഗസ്റ്റ് ആദ്യവാരം ശിശുക്ഷേമസമിതി ദത്ത് നല്കിയ കുഞ്ഞ് അനുപമയുടേതാണെന്നാണ് സംശയം. പ്രസവിച്ച് മൂന്നാം നാള് കൈയ്യില് നിന്നെടുത്ത് കൊണ്ടു പോയ കുഞ്ഞ് സിപിഐഎം പേരൂര്ക്കട ഏരിയ കമ്മിറ്റി അംഗം പിഎസ് ജയചന്ദ്രന്റെ മകളാണ് അനുപമ എസ് ചന്ദ്രന്. അജിത്ത് എന്ന യുവാവുമായി അനുപമ പ്രണയത്തിലായിരുന്നു. അജിത്ത് വിവാഹിതനും ദളിത് ക്രിസ്ത്യനും ആയതിനാല് വീട്ടുകാര് ബന്ധത്തെ എതിര്ത്തു. പക്ഷെ അനുപമ ബന്ധം തുടര്ന്നു. ഇതിനിടയില് അനുപമ ഗര്ഭിണിയായി. എന്നാല് ലോക്ഡൗണ് പ്രശ്നങ്ങള് മൂലം ഇറങ്ങിപ്പോവാന് പറ്റിയില്ല. തുടര്ന്ന് അനുപമ ഗര്ഭിണിയാണെന്ന വിവരം വീട്ടുകാരറിഞ്ഞു. അജിത്തിനെ വിളിക്കുന്നത് വീട്ടുകാര് വിലക്കി. ആശുപത്രിയില് പോയപ്പോഴാണ് അജിത്തിനെ അനുപമ വിളിക്കുന്നത്. അുനപമയെ വിളിക്കാന് വന്ന അജിത്തിനോട് സഹോദരിയുടെ വിവാഹത്തിനു ശേഷം ഒരുമിച്ച് ജീവിക്കാന് വിടാം എന്ന് വീട്ടുകാര് പറഞ്ഞു. പ്രശ്നങ്ങള് വേണ്ട എന്നു കരുതി അജിത്ത് മടങ്ങിപ്പോയി. പക്ഷെ സംഭവിച്ചത് മറ്റൊന്നായിരുന്നു. 2020 ഒക്ടോബര് 19 ന് അനുപമ ആണ്കുഞ്ഞിന് ജന്മം നല്കി. പ്രസവം കഴിഞ്ഞ് മൂന്ന് ദിവസത്തിനു ശേഷം ആശുപത്രിയില് നിന്നും വീട്ടിലേക്ക് വരെ കുഞ്ഞിനെ അനുപമയുടെ കൈയ്യില് നിന്നും മാതാപിതാക്കള് കൊണ്ടുപോവുകയായിരുന്നു. പ്രസവശേഷം അവശനിലയിലായതിനാല് യുവതിക്ക് ഇത് എതിര്ക്കാന് കഴിഞ്ഞില്ല. സഹോദരിയുടെ വിവാഹത്തിനു ശേഷം കുഞ്ഞിനെ തരാമെന്നായിരുന്നു മാതാപിതാക്കള് പറഞ്ഞത്. എന്നാല് മാതാപിതാക്കള് വാക്കുപാലിച്ചില്ല. ഇതോടെ അനുപമ അജിത്തിനൊപ്പം ഇറങ്ങിപ്പോയി. ഇതിനിടയില് അജിത്ത് വിവാഹം മോചനം നേടുകയും ചെയ്തിരുന്നു. മാര്ച്ച് മാസം മുതല് അജിത്തും അനുപമയും ഒന്നിച്ചു ജീവിച്ചു തുടങ്ങി. തന്റെ കുഞ്ഞിനെ അച്ഛനും അമ്മയും വിട്ടു തരുന്നില്ലെന്ന് കാട്ടി സിപിഐഎമ്മിന്റെ പല മുതിര്ന്ന നേതാക്കള്ക്കും പരാതി നല്കിയിരുന്നെന്ന് അനുപമ പറയുന്നു. കോടിയേരി ബാലകൃഷ്ണന്, ആനാവൂര് നാഗപ്പന്, വൃന്ദ കാരാട്ട്, പികെ ശ്രീമതി, പി സതീദേവി തുടങ്ങിയ നേതാക്കള്ക്കെല്ലാം പരാതി നല്കിയിരുന്നു. വനിതാ കമ്മീഷന് അധ്യക്ഷയായ പി സതീദേവി ഇക്കാര്യം ശരിവെക്കുകയും ചെയ്തു. എന്നാല് അനുപമയുടെ സമ്മതത്തോടെയാണ് കുഞ്ഞിനെ കൈമാറിയതെന്നാണ് പിതാവ് പിഎസ് ജയചന്ദ്രന് പറയുന്നത്. എന്നാല് ഈ വാദം തെറ്റാണെന്ന് അനുപമ പറയുന്നു. ദുരഭിമാനം മൂലമാണ് കുഞ്ഞിനെ തന്നില് നിന്നകറ്റിയത്. സഹോദരിയുടെ വിവാഹം കഴിഞ്ഞിട്ടും അജിത്തിന്റെ ഒപ്പം ജീവിതം തുടങ്ങിയിട്ടും കുഞ്ഞ് എവിടെയാണെന്ന കാര്യം വീട്ടുകാര് വെളിപ്പെടുത്തിയില്ലെന്നതും അനുപമ ചൂണ്ടിക്കാട്ടുന്നു. ബന്ധുക്കള്ക്കെതിരെ ഒടുവില് കേസ്, കുഞ്ഞിനെ വിട്ടുതരുന്നില്ലെന്ന് പരാതി ലഭിച്ച് ആറു മാസത്തിനു ശേഷം കഴിഞ്ഞ ദിവസമാണ് പൊലീസ് അനുപമയുടെ ബന്ധുക്കള്ക്കെതിരെ കേസെടുത്തത്. അനുപമയുടെ അച്ഛന് ജയചന്ദ്രന്, അമ്മ, സഹോദരി, സഹോദരി ഭര്ത്താവ്, ജയചന്ദ്രന്റെ രണ്ട് സുഹൃത്തുക്കള് എന്നിവര്ക്കെതിരെയാണ് കേസ്. TAGS: Popular Stories X കുഞ്ഞിനടുത്തെത്താന് ശ്രമിക്കുന്തോറും അകറ്റുന്നു, ദുരൂഹത പ്രസവിച്ച് മൂന്നാം നാള് കൈയ്യില് നിന്നെടുത്ത് കൊണ്ടു പോയ കുഞ്ഞ് ബന്ധുക്കള്ക്കെതിരെ ഒടുവില് കേസ്, TAGS: